Märta Tikkanen

Märta Eleonora Tikkanen (o.s. Cavonius, vuosina 1958–1963 Ginman; s. 3. huhtikuuta 1935 Helsinki) on suomenruotsalainen kirjailija, toimittaja ja opettaja.

Ura
Tikkanen valmistui ylioppilaaksi Helsingin ruotsinkielisestä tyttölyseosta vuonna 1953, filosofian kandidaatiksi Helsingin yliopistosta vuonna 1958 ja filosofian maisteriksi vuonna 1961. Hän työskenteli Hufvudstadsbladetin toimittajana vuosina 1958–1961, ruotsin kielen vanhempana lehtorina Drumsö Svenska Samskolassa vuosina 1962–1966, freelancetoimittajana 1968–1970 ja rehtorina Helsingin ruotsinkielisessä työväenopistossa 1972–1980.

Tikkasen tuotantoa leimaa vahvasti henkilökohtaisen elämän käyttäminen kirjallisuuden aineksina. Useissa pienemmissä teoksissaan Tikkanen on käyttänyt nimimerkkiä Mishagal ("Idän tyttö").

Suku
Tikkasen vanhemmat olivat professori Gösta Edvin Cavonius (1905–1995) ja kansakoulunopettaja Margit Stadius. Vuosina 1958–1962 hän oli naimisissa lääketieteen lisensiaatti Leif Ginmanin kanssa ja vuodesta 1963 kirjailija, taiteilija Henrik Tikkasen kanssa. Liitto päätyi Henrik Tikkasen kuolemaan vuonna 1984. Tikkasella on neljä lasta.

Teoksia

Palkinnot ja tunnustukset
 Svenska Litteratursällskapetin palkinto 1973, 1979, 1982
 Tollanderin palkinto 1999
 Tiedonjulkistamisen valtionpalkinto 1983
 Kiitos kirjasta -mitali 1979
 Nordiska Kvinnors Litteraturpris 1979
 Pro Finlandia -mitali 1992
 Suomi-palkinto 1996
 Fredrika Runeberg -palkinto 2001
 Stadin Friidu 2000
 Ruotsin akatemian Suomi-palkinto 2002
 Kirjallisuuden valtionpalkinto 2011 teoksesta Emma ja Uno – rakkautta totta kai
 Ruotsin Akatemian Signe Ekblad-Eldhs -palkinto 2014

Lähteet

Kirjallisuutta

Aiheesta muualla 

 Märta Tikkanen. 375 humanistia 15.8.2015. Helsingin yliopisto.
 
 Märta Tikkanen haastattelussa Prosak-proosaklubilla. Kirjastokaista-video 13.12.2011.
 Märta Tikkanen lukee Prosak-proosaklubilla teostaan Suurpyytäjä. Kirjastokaista-video 13.12.2011.
 Märta Tikkanen lukee Prosak-proosaklubilla teostaan Punahilkka. Kirjastokaista-video 13.12.2011.

Suomenruotsalaiset kirjailijat
Suomalaiset toimittajat
Suomalaiset opettajat
Pro Finlandia -palkitut
Kirjallisuuden valtionpalkinnon saajat
Vuonna 1935 syntyneet
Elävät henkilöt